एक गरीब किसान के घर में 1964 में जन्मे प्रेम सिंह का पढ़ाई-लिखाई में कभी मन नहीं लगा। वह बमुश्किल पांचवीं कक्षा तक पढ़ा फिर उसने पढऩा छोड़ दिया। उसकी दिलचस्पी कुश्ती लडऩे और दोस्तों के साथ घूमने में थी। बाद में उसने कालीन के एक व्यापारी के यहां नौकरी कर ली। उसका अपराधी बनना 1982 से शुरू होता है। हाथा-पाई, मारपीट, लूट पाट और धमकी देने का सिलसिला पहले चला। इसी दौरान उसने अपना बकाया न पाने पर कालीन के व्यापारी की हत्या एक दिन कर दी। उसके बाद तो उसका अपराधी जीवन ही शुरू हो गया।